CELEX: 32005D0012(02)
Language: et
Date: 2005-07-08 00:00:00
Title: 2005/832/EÜ: Euroopa Keskpanga otsus,  17. november 2005 , millega muudetakse otsust EKP/2002/11 Euroopa Keskpanga raamatupidamise aastaaruannete kohta  (EKP/2005/12)

26.11.2005   
            
            
               ET
            
            
               Euroopa Liidu Teataja
            
            
               L 311/43
            
         
      EUROOPA KESKPANGA OTSUS,
   17. november 2005,
   millega muudetakse otsust EKP/2002/11 Euroopa Keskpanga raamatupidamise aastaaruannete kohta
   (EKP/2005/12)
   (2005/832/EÜ)
   EUROOPA KESKPANGA NÕUKOGU,
   võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artiklit 26.2,
   ning arvestades järgmist:
   
               (1)
            
            
               Euroopa Keskpanga (EKP) tegevuse olemuse tõttu on vaja piisavalt katta valuutakursi, intressimäära ja kullahinna riski. EKP nõukogu võib EKP bilansis kehtestada eraldise nende riskide katmiseks.
            
         
               (2)
            
            
               Otsuse EKP/2005/11 (ringluses olevatelt euro pangatähtedelt Euroopa Keskpangale koguneva tulu jaotamise kohta osalevate liikmesriikide keskpankadele) (1) artikli 3 lõige 2 sätestab, et EKP nõukogu võib enne majandusaasta lõppu vastu võtta otsuse eraldada osa või kogu euro pangatähtede käibelt kogunev EKP tulu valuutakursi, intressimäära ja kullahinna riski katmiseks,
            
         ON VASTU VÕTNUD JÄRGMISE OTSUSE:
   Artikkel 1
   Otsuse EKP/2002/11 (2) II peatükki lisatakse järgmine artikkel 6a:
   
      “Artikkel 6a
      Eraldis valuutakursi, intressimäära ja kullahinna riski katmiseks
      Euroopa Keskpanga (EKP) tegevuse olemust arvestades võib EKP nõukogu kehtestada EKP bilansis eraldise valuutakursi, intressimäära ja kullahinna riski katmiseks. Nõukogu võtab vastu otsuse eraldise suuruse ja kasutamise kohta EKP riskipositsiooni põhjendatud prognoosi alusel.”
   
   Artikkel 2
   Lõppsäte
   Käesolev otsus jõustub üks päev pärast selle vastuvõtmist.
   
      Frankfurt Maini ääres, 17. november 2005
      
         
            EKP president
         
         Jean-Claude TRICHET
         
      
   
   
      (1)  Vt käesoleva Euroopa Liidu Teataja lk 41.
   
      (2)  ELT L 58, 3.3.2003, lk 38.